

**Περαία 28/03/2023**

**Αρ. Πρωτοκόλλου: 145**

###### ΕΛΛΗΝΙΚΗ ΔΗΜΟΚΡΑΤΙΑ

**ΥΠΟΥΡΓΕΙΟ ΠΑΙΔΕΙΑΣ**

**ΕΡΕΥΝΑΣ**

**ΚΑΙ ΘΡΗΣΚΕΥΜΑΤΩΝ**

**ΠΕΡΙΦΕΡΕΙΑΚΗ ΔΙΕΥΘΥΝΣΗ**

**ΠΡΩΤΟΒΑΘΜΙΑΣ & ΔΕΥΤΕΡΟΒΑΘΜΙΑΣ**

**ΕΚΠ/ΣΗΣ ΚΕΝΤΡΙΚΗΣ ΜΑΚΕΔΟΝΙΑΣ**

**Δ/ΝΣΗ ΠΡΩΤΟΒΑΘΜΙΑΣ ΕΚΠ/ΣΗΣ**

**ΑΝ. ΘΕΣΣΑΛΟΝΙΚΗΣ**

**1o 12/ΘΕΣΙΟ ΔΗΜΟΤΙΚΟ ΣΧΟΛΕΙΟ ΠΕΡΑΙΑΣ**

**Αμπελοκήπων 56 Τ.Κ. 57019 ΠΕΡΑΙΑ**

**Πληροφορίες: Ιωάννης Γιαννουλάκης**

**ΤΗΛ.232022544 - FAX :2392306717**

**e-mail:mail@1dim-peraias.thess.sch.gr**

## 

**ΠΡΟΣ: Δ/νση Π.Ε. Ανατ. Θεσ/νίκης**

**ΚΟΙΝ. : Ταξιδιωτικά Γραφεία**

**ΘΕΜΑ: «Πρόσκληση εκδήλωσης ενδιαφέροντος για την τριήμερη εκδρομή της ΣΤ΄ τάξης του 1ου Δημοτικού Σχολείου Περαίας σε συνδιοργάνωση με το 2ο Δημοτικό Σχολείο Πλαγιαρίου στην Αθήνα για επίσκεψη στην Βουλή των Ελλήνων»**

Ο Διευθυντής του 1ου Δημοτικού Σχολείου Περαίας σε συνεργασία με τον Δ/ντή του 2ου Δημοτικού Πλαγιαρίου ζητά εκδήλωση ενδιαφέροντος από τα ταξιδιωτικά γραφεία για τη συνδιοργάνωση της τριήμερης εκδρομής της ΣΤ΄ τάξης και των δύο των Σχολείων για επίσκεψη στη Βουλή των Ελλήνων στην Αθήνα.

**Συγκεκριμένα:**

* Η εκδρομή θα πραγματοποιηθεί από **13/05/2023** έως και **15/05/2023** (ημέρες **Σάββατο** έως και **Δευτέρα**).
* Ο αριθμός των συμμετεχόντων μαθητών/τριών και γονέων υπολογίζεται περίπου στους: **31** μαθητές/τριες, **30** συνοδοί γονείς (σύνολο **61**) και **5** εκπαιδευτικούς.
* Το πρόγραμμα της εκδρομής θα περιλαμβάνει: 1) Αναχώρηση στις **06:30 π.μ.** από την οδό Αμπελοκήπων, στην Περαία, μπροστά από το Σχολείο για τους μαθητρές/-τριεςτου **1ου Δημοτικού Σχολείου Περαίας** και 2) στις **07:30** από την οδό Αγ. Δημητρίου 6, στο Πλαγιάρι, μπροστά από το Σχολείο για τους μαθητρές/-τριες του **2ου Δημοτικού Σχολείου Πλαγιαρίου** με προορισμό την Αθήνα και επιστροφή στις **09:15** για το το **2ο Δημοτικό Σχολείο Πλαγιαρίου** και στις **10:00 μ.μ.** για το **1ο Δημοτικό Σχολείο Περαίας** από την ίδια αντίστροφη διαδρομή.
* **Τρόπος μετακίνησης**: Οδικώς, με τουριστικό λεωφορείο**.**
* Η επίσκεψη στη Βουλή των Ελλήνων. θα πραγματοποιηθεί την **Κυριακή 14 Μαΐου 2023** στις **17:00**.
* Η εκδρομή περιλαμβάνει ενδεικτικά και τις εξής επισκέψεις:

|  |  |
| --- | --- |
| * Κέντρο Ιστορικής Ενημέρωσης Θερμοπυλών | |
| * Κέντρο Πολιτισμού Ίδρυμα Σταύρος Νιάρχος (Ελεύθερoς χρόνος) | |
| * Πλατεία Συντάγματος – Παρέλαση Προεδρική Φρουράς * Καλλιμάρμαρο – Παναθηναϊκό Στάδιο * Περιήγηση στην Πλάκα & Μοναστηράκι (Ελεύθερoς χρόνος) | |
| * Εθνικό Ιστορικό Μουσείο (Ξενάγηση) * Ακρόπολη των Αθηνών (Ξενάγηση) | |
| * Αρχ. Μουσείο Ακρόπολης (Ξενάγηση) | |
|  | |
|  | |

* Διαμονή σε ξενοδοχείο **4 (τεσσάρων) ή 5 (πέντε) αστέρων με πρωινό ή ημιδιατροφή** (πρωινό - δείπνο) με πρόσβαση από το λεωφορείο έως την είσοδο του ξενοδοχείου **κατά προτίμηση στο κέντρο της** **Αθήνας.** Όλα τα προτεινόμενα ξενοδοχεία να συνοδεύονται από **αποδεικτικό διαθεσιμότητας**. Σε διαφορετική περίπτωση οι προσφορές θα αποκλείονται.
* Διαμονή σε **δίκλινα** ή κατά περίπτωση **τρίκλινα** δωμάτια για γονείς και μαθητές και **μονόκλινα** για τους εκπαιδευτικούς.
* **Δωρεάν ξενάγηση** από διπλωματούχους **ξεναγούς** στους εξής χώρους: 1) στον Αρχαιολογικό χώρο της Ακρόπολης 2) στο Μουσείο της Ακρόπολης. και στο 3) Εθνικό Ιστορικό Μουσείο
* **Διάθεση** δύο οδηγών λεωφορείου.
* **Διάθεση συνοδού** από το πρακτορείο σε όλη τη διάρκεια του ταξιδιού.
* **Έκδοση διάτρητων αποδείξεων** παροχής υπηρεσιών για όλους τους συμμετέχοντες.
* **Ξεναγήσεις – μετακινήσεις εντός Αθηνών**: Με τουριστικό λεωφορείο για όλες τις ώρες και μέρες του ταξιδιού σύμφωνα με το πρόγραμμα που θα καταρτιστεί από το σχολείο, καθώς και για οποιαδήποτε αλλαγή που μπορεί να προκύψει από αστάθμητους παράγοντες.

**Η προσφορά θα πρέπει να περιέχει και να εξασφαλίζει τα παρακάτω:**

* **Υποχρεωτική Ασφάλιση Ευθύνης Διοργανωτή**, όπως ορίζει η κείμενη νομοθεσία, καθώς και πρόσθετη προαιρετική ασφάλιση για περίπτωση ατυχήματος ή ασθένειας μαθητή ή συνοδού εκπαιδευτικού. Να αναφέρεται ρητά ο αριθμός ασφαλιστηρίου συμβολαίου και για τις δύο περιπτώσεις.
* Διασφάλιση ότι το λεωφορείο με το οποίο θα πραγματοποιηθεί η εκδρομή πληροί τις απαιτούμενες από το νόμο **προδιαγραφές** για τη μεταφορά μαθητών, είναι άριστης κατάστασης και θα είναι διαθέσιμο όλο το 24ωρο.
* Την αποδοχή από το πρακτορείο **ποινικής ρήτρας** σε περίπτωση αθέτησης των όρων του συμβολαίου από τη μεριά του (η κάλυψη θα γίνεται από την τραπεζική εγγύηση του Τουριστικού Γραφείου και το ποσό που καθορίζει το σχολείο θα πρέπει να είναι τουλάχιστον 2πλάσιο του συμφωνηθέντος ποσού).
* Σε περίπτωση που δε θα πραγματοποιηθεί η εκδρομή στις προβλεπόμενες ημερομηνίες λόγω ανωτέρας βίας (εκλογές κ.λπ.), δεν θα έχει καμία επιβάρυνση το σχολείο.
* Επιστροφή όλου του ποσού συμμετοχής μαθητή και συνοδού στην εκδρομή, σε περίπτωση που για λόγους ανωτέρας βίας ή ασθένειας (συμπεριλαμβανομένης και της νόσησης από κορωνοϊό) ματαιωθεί η συμμετοχή του.
* Για τις παραπάνω υπηρεσίες ζητείται **η τελική συνολική τιμ**ή (με ΦΠΑ) της εκδρομής, αλλά και η επιβάρυνση **ανά μαθητή/γονέα**.
* Η αποδοχή των όρων της παρούσας πρόσκλησης **δεσμεύουν** το τουριστικό γραφείο και οι όροι αυτοί υποχρεωτικά πρέπει να αναφέρονται στο ιδιωτικό συμφωνητικό.
* Σημείωση: Ο **έλεγχος της τροχαίας** θα πραγματοποιηθεί μπροστά στο 1ο Δημοτικό Σχολείο Περαίας ή στο τμήμα Τροχαίας Θέρμης (Αεροδρόμιο), **πριν από την αναχώρηση** και κατόπιν συνεννόησης του Διευθυντή του Σχολείου με τον Διοικητή του αντίστοιχου Τμήματος.
* Με την προσφορά, θα κατατεθεί από το ταξιδιωτικό γραφείο απαραιτήτως και **υπεύθυνη δήλωση**  ότι διαθέτει το **ειδικό σήμα λειτουργίας**, το οποίο πρέπει να βρίσκεται σε ισχύ**.** Σε περίπτωση που δεν υπάρχει το αποδεικτικό το σχολείο μπορεί να απορρίψει την προσφορά.

**Ο διαγωνισμός δεν είναι μόνο μειοδοτικός. Θα ληφθεί υπόψη η όσο το δυνατόν αναλυτική περιγραφή των μέσων και των υπηρεσιών (όπως ζητούνται από την προκήρυξη), καθώς και η εμπειρία των τουριστικών γραφείων σε πολυήμερες σχολικές εκδρομές.**

**Οι προσφορές θα πρέπει να κατατεθούν σε κλειστούς φακέλους μέχρι και την Παρασκευή 31/03/2023 και ώρα 14:00 στο γραφείο της Δ/νσης του 1ου Δημοτικού Σχολείου Περαίας.**

**Οι εκπρόθεσμες προσφορές δε θα ληφθούν υπόψη.**

**Ο ΔΙΕΥΘΥΝΤΗΣ ΤΟΥ ΣΧΟΛΕΙΟΥ**

**ΙΩΑΝΝΗΣ ΓΙΑΝΝΟΥΛΑΚΗΣ**